Diari Oficial de la Generalitat Valenciana


Sumari del DOGV 4587, del 15-09-2003 (2003/9989)

ACORD de 12 de setembre de 2003, del Consell de la Generalitat, pel qual designa president i vocals de l'Associació per al Foment del Comerç Electrònic Empresarial (ANETCOM).
------------------------------------------------------------------------------------------------------------------------------------------------------------------------------

### Dades del document

Número de DOGV
:   4587

Data del DOGV
:   15-09-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9989


Data del document
:   12-09-2003

Organisme emissor
:   Conselleria d'Indústria, Comerç i Turisme

Tipus de document
:   Acord

Descriptors 

:   * societat sense fins de lucre
    * promoció del comerç

ACORD de 12 de setembre de 2003, del Consell de la Generalitat, pel qual designa president i vocals de l'Associació per al Foment del Comerç Electrònic Empresarial (ANETCOM). [2003/9989]
  
El Consell de la Generalitat, en la reunió del dia 12 de setembre de 2003, va adoptar l'acord següent:
  
Mitjançant Acord de 25 de juliol de 2000, el Consell de la Generalitat va manifestar la seua voluntat de participar com a membre fundador, juntament amb el Consell de Cambres Oficials de Comerç, Indústria i Navegació de la Comunitat Valenciana, i altres persones físiques i jurídiques, en la constitució de l'Associació per al Foment del Comerç Electrònic Empresarial (ANETCOM), i per mitjà d'Acord de 26 de març de 2002, va designar el conseller d'Innovació i Competitivitat com a representant de la Generalitat en la dita associació, i el faculta per a ocupar el càrrec de president de l'associació i de la seua Junta Directiva.
  
D'altra banda, l'article 22 dels estatuts de l'Associació per al Foment del Comerç Electrònic Empresarial (ANETCOM) establix la composició de la Junta Directiva de la dita associació, tot corresponent a la Generalitat la designació de cinc vocals, per a la seua integració com a membres del mencionat òrgan col·legiat. Per Acord d'1 de octubre de 2002, el Consell de la Generalitat va designar els cinc vocals corresponents, si bé és necessari formular una altre nomenament per adaptar-se a la nova estructura de les conselleries.
  
Pel Decret 109/2002, de 25 de juliol, del Consell de la Generalitat, s'establix un canvi de la denominació de la Conselleria d'Innovació i Competitivitat, que passa a denominar-se Conselleria d'Indústria, Comerç i Energia.
  
Pel Decret 71/2003, de 21 de juny, del Consell de la Generalitat, es determinen el nombre i la denominació de les conselleries en què s'organitza l'administració de la Generalitat, i la Conselleria d'Indústria, Comerç i Energia passa a denominar-se Conselleria d'Indústria, Comerç i Turisme.
  
Pel Decret 7/2003, de 21 de juny, del president de la Generalitat, s'assignen a la Conselleria d'Indústria, Comerç i Turisme les competències en matèria d'indústria, comerç, consum, turisme, exportació, investigació i innovació tecnològica.
  
Pel que s'ha exposat, a proposta del conseller d'Indústria, Comerç i Turisme, el Consell de la Generalitat
  
ACORDA
  
Primer
  
Designar com a representant de la Generalitat en l'Associació per al Foment del Comerç Electrònic Empresarial (ANETCOM) el conseller d'Indústria, Comerç i Turisme, per raó del seu càrrec, i facultar-lo per a ocupar el càrrec de president de l'associació i de la seua Junta Directiva.
  
La designació efectuada s'entén sense perjudici del compliment de la normativa vigent en matèria d'associacions.
  
Segon
  
Designar vocals per la Generalitat en la Junta Directiva de l'Associació per al Foment del Comerç Electrònic Empresarial els següents:
  
- Secretari autonòmic d'Indústria i Comerç, Sr. Rafael Sanus Sellés.
  
- Secretària autonòmica de Telecomunicacions i Societat de la Informació, Sra. Blanca Martínez de Vallejo Fuster.
  
- Sotssecretari de la Conselleria d'Indústria, Comerç i Turisme, Sr. José Antonio Manteca Pérez.
  
- Director general d'Indústria i Investigació Aplicada, Sr. José Monzonís Salvia.
  
- Directora general d'Exportació, Sra. Francisca Hernández Miñana.
  
València, 12 de setembre de 2003.
  
El conseller secretari del Consell de la Generalitat,